ai4bharat/Pralekha huggingface dataset:
மீன்வளம், கால்நடை பராமரிப்பு மற்றும் பால்வளத் துறை அமைச்சகம்
நாட்டிலுள்ள மூன்று கோடி மீனவர்களின் நலனுக்காகவே உருவாக்கப்பட்டது மீனவளத்துறை; மத்திய அமைச்சர் பர்ஷோத்தம் ரூபாலா
மீனவர்களின் வாழ்வாதாரத்தை மேம்படுத்தவே சாகர் பரிக்கிரமா பயணம்; இணையமைச்சர் டாக்டர் எல் முருகன்
மத்திய மீன்வளம், கால்நடை பராமரிப்பு மற்றும் பால்வளத்துறை அமைச்சர் பர்ஷோத்தம் ரூபாலா, இணையமைச்சர் டாக்டர் எல். முருகன் ஆகியோர் சாகர் பரிக்ரமாவின் 9-வது கட்ட பயணத்தை அக்டோபர் 7-ம் தேதி ராமநாதபுரம் மாவட்டம் தொண்டியில் தொடங்கினர்.
அதனைத் தொடர்ந்து, புதுக்கோட்டை மாவட்டத்தில் ஜெகதாபட்டினம், தஞ்சாவூர் மாவட்டம் மல்லிபட்டினம் மற்றும் அதிராம்பட்டினம் ஆகிய இடங்களில் நடைபெற்ற நிகழ்ச்சிகளில் மீனவர்களின் குறைகளையும் கோரிக்கைகளையும் கேட்டறிந்தனர். அமைச்சர்கள் மீனவர்களுக்கு கிசான் கடன் அட்டைகளையும் வழங்கினர்.
நிகழ்சியில் பேசிய அமைச்சர் பார்ஷோத்தம் ரூபாலா, சாகர் பரிக்கிரமா பயணம் கிட்டத்தட்ட இந்தியாவின் 8000 கிலோமீட்டர் நீளமான கடற்கரையோரம் வசிக்கும் 3 கோடி மீனவர்களை நேரில் சந்தித்து அவர்களை அதிகாரப்படுத்தும் நோக்கில், அவர்களின் வாழ்வாதாரங்களை மேம்படுத்தும் பயணமாகும் என்றார்.
இணையமைச்சர் டாக்டர் எல் முருகன் பேசுகையில், ஆழ்கடல் மீன்பிடி விசைப்படகின் விலையான 1.2 கோடி ரூபாயில் 60% மானியத்தை மத்திய அரசு வழங்கி வருவதாகவும், மீனவர்கள் அதனைப் பெற்று பயனடைவதாகவும் தெரிவித்தார். நாட்டிலேயே முதல்முறையாக தமிழ்நாட்டில் தான் கடல்பாசி பூங்காவுக்கு அடிக்கல் நாட்டப்பட்டுள்ளது என்று அவர் கூறினார்.
நிகழ்ச்சியில் பல்வேறு மீனவ கிராமங்களை சேர்ந்த மீனவர்கள், மீனவ சங்க உறுப்பினர்கள், மீன் விவசாயிகள் உள்ளிட்ட பலர் கலந்துகொண்டனர்.
புதுக்கோட்டை மாவட்டம் ஜெகதாபட்டினத்தில் நடைபெற்ற நிகழ்ச்சியில் மாவட்ட ஆட்சியர் திருமதி மெர்சி ரம்யாவும் கலந்துகொண்டார். மீனவர்களின் கோரிக்கைகளை கேட்டறிந்த அமைச்சர்கள், அதனைத் தொடர்ந்து மணல்மேல்குடியில் புதிதாக அமைக்கப்பட்டுள்ள மீனவர்கள் மற்றும் மீன் விவசாயிகளின் கூட்டுறவு சங்கக் கிளையை தொடங்கிவைத்தனர்.
தஞ்சாவூர் மாவட்டத்தில் மல்லிபட்டினம் மற்றும் அதிராம்பட்டினம் ஆகிய இடங்களில் நடைபெற்ற மீனவர்களின் கோரிக்கைகளை கேட்டறியும் நிகழ்ச்சியில் மாவட்ட ஆட்சியர் திரு தீபக் ஜேக்கப் கலந்துகொண்டார்.
தஞ்சாவூர் மாவட்டத்திலுள்ள 34 மீனவ கிராமங்களை சேர்ந்த மீனவர்கள் தங்களுக்கு மத்திய அரசு செயல்படுத்தி வரும் திட்டங்களுக்காக நன்றி தெரிவித்துக்கொண்டனர்.
நிகழ்ச்சியில் மீன்வளத்துறை இணைச் செயலாளர் நீத்து பிரசாத்தும் கலந்துகொண்டார்.
முன்னதாக இன்று காலை திருவாடானை கிராமத்தில் பாரம்பரிய மீனவர் இல்லத்தில் மீனவர்களுடன் அமைச்சர்கள் காலை உணவருந்தினார்கள்.
நாகப்பட்டினம் மாவட்டம் செருதூர் மீனவ கிராமத்தில் நடைபெற்ற நிகழ்ச்சியில் மத்திய அமைச்சர்கள் பிரதமரின் மத்ஸய சம்பதா திட்டத்தின் பயனாளிகளுக்கு நலத்திட்ட உதவிகளை வழங்கினர்.
நாகப்பட்டினம் மீன்பிடி துறைமுகத்தில் நடைபெறவுள்ள நிகழ்ச்சிகளில் மீனவர்களுடன் அமைச்சர்கள் கலந்துரையாடவுள்ளனர். மாலையில் புதுச்சேரி யூனியன் பிரதேசத்தின் காரைக்காலில் நடைபெறும் நிகழ்ச்சியில் துணைநிலை ஆளுநர் டாக்டர் தமிழிசை சௌந்தரராஜனும் கலந்துகொண்டு மீனவர்களுக்கு நலத்திட்ட உதவிகளை வழங்கவுள்ளார்.
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்ட மொத்த கொவிட்-19 தடுப்பூசி எண்ணிக்கை 106.85 கோடியைக் கடந்தது
நாட்டில் கடந்த 24 மணி நேரத்தில் 52,39,444 தடுப்பூசி டோஸ்கள் செலுத்தப்பட்டுள்ளன. இத்துடன் நாட்டில் செலுத்தப்பட்ட மொத்தக் கொவிட் தடுப்பூசிகளின் எண்ணிக்கை, இன்று காலை 7 மணி நிலவரப்படி 106.85 கோடியைக்  கடந்தது. 1,07,33,024 அமர்வுகள் மூலம் இந்தச் சாதனைப் படைக்கப்பட்டுள்ளது.
கடந்த 24 மணி நேரத்தில் 15,021 பேர் குணமடைந்துள்ளதால், இதுவரை குணமடைந்தோர் மொத்த எண்ணிக்கை 3,36,83,581 ஆக அதிகரித்துள்ளது.
இதைத் தொடர்ந்து குணமடைந்தோர் விகிதம் தற்போது 98.21 சதவீதமாக உள்ளது. 2020 மார்ச் மாதத்திற்குப்பின் இதுவே அதிகமான அளவு.
மத்திய, மாநில அரசுகளின் கூட்டு முயற்சிகளால், தினசரி கொவிட் பாதிப்பு தொடர்ந்து 128 நாட்களாக 50,000-க்கும் கீழ் உள்ளது. கடந்த 24 மணி நேரத்தில் 10,423 பேருக்குப் புதிதாகத் தொற்று ஏற்பட்டுள்ளது.
நாட்டில் கொவிட் பாதிப்பிற்கு சிகிச்சை பெறுபவர்களின் எண்ணிக்கை 1,53,776 ஆக உள்ளது; கடந்த 250 நாட்களில் இது குறைந்த அளவு. நாட்டில் கொவிட் சிகிச்சை பெறுபவர்களின் மொத்த விகிதம் தற்போது 0.45 சதவீதமாக உள்ளது; 2020 மார்ச் மாதத்திற்குப்பின் இது குறைந்த அளவு.
கடந்த 24 மணி நேரத்தில் 10,09,045 கொவிட் பரிசோதனைகள் செய்யப்பட்டன. இதுவரை சுமார் 61.02 கோடி கொவிட் பரிசோதனைகள்  செய்யப்பட்டுள்ளன.
வாராந்திரத் தொற்று உறுதி கடந்த 39 நாட்களில் 2 சதவீதத்திற்கும் குறைவாக நீடித்து, தற்போது 1.16 சதவீதமாக உள்ளது. தினசரித் தொற்று விகிதம் 1.03 சதவீதமாக பதிவாகியுள்ளது. இந்த எண்ணிக்கை தொடர்ந்து 64 நாட்களாக 3 சதவீதத்திற்குக் கீழே 29 நாட்களாக 2 சதவீதத்திற்குக் குறைவாகவும் உள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1768749
பெண்கள் மற்றும் குழந்தை நலன் அமைச்சகம்
குழந்தைகள் பராமரிப்பு இல்லங்களைக் கண்காணிப்பதற்கான 'மாசி' இணையப்பக்கம்
நாடு முழுவதும் உள்ள குழந்தைகள் பராமரிப்பு நிறுவனங்களின்  நிகழ்நேர கண்காணிப்புக்கும் அவற்றின் தடையற்ற ஆய்வுக்குமான செயலியை - 'மாசி' - தேசிய குழந்தை உரிமைகள் பாதுகாப்பு ஆணையம்  உருவாக்கியுள்ளது. சிறார் நீதிச் சட்டம், 2015-ன் கீழ் வரையறுக்கப்பட்ட குழந்தைகள் நலக் குழுக்கள், மாநில ஆய்வுக் குழுக்கள், மாவட்ட ஆய்வுக் குழுக்கள், இளைஞர் நீதி வாரியங்களின், உறுப்பினர்கள், மாநில குழந்தை உரிமைகள் பாதுகாப்பு ஆணையங்கள் ஆகியவற்றின் ஒருங்கிணைந்த ஆய்வுகளை செயல்படுத்த 'மாசி' உதவுகிறது. மேற்கூறிய அதிகாரிகளால் நாடு முழுவதும் உள்ள அனைத்து குழந்தைகள் பராமரிப்பு நிறுவனங்களையும் ஆய்வு செய்வதற்கான ஒரே தளமாக இது செயல்படுகிறது. பரிசோதனையின் சுழற்சி முடிவடைவதற்கு முன்னும் பின்னும் வழக்கமான பின்தொடர்தல் செய்யப்படுகிறது. கேள்வித்தாளை பூர்த்தி செய்து ஆணையத்தால் சமர்ப்பிக்கப்பட்டவுடன் முழுமையான அறிக்கைகள் தானாகவே இணையப்பக்கத்தில் உருவாக்கப்படும்.. 24.07.2023 நிலவரப்படி, 32 மாநிலங்கள் / யூனியன் பிரதேசங்களால் மாசி இணையப்பக்கத்தில் 4268 ஆய்வுகள் முடிக்கப்பட்டுள்ளன.
சிறார் நீதி  சட்டம், 2015, பராமரிப்பு மற்றும் பாதுகாப்பு தேவைப்படும் குழந்தைகளின் பராமரிப்பு, பாதுகாப்பு, சிகிச்சை, மேம்பாடு மற்றும் மறுவாழ்வுக்கான வழக்குகளை தீர்ப்பதற்கும், அவர்களின் அடிப்படை தேவைகள் மற்றும் மனித உரிமைகளைப் பாதுகாப்பதற்கும் ஒவ்வொரு மாவட்டத்திலும் குறைந்தபட்சம் ஒரு குழந்தைகள் நலக் குழுவை நிறுவுவதைக் கட்டாயமாக்குகிறது.
வாத்சல்யா இயக்க வழிகாட்டுதலின்படி, குழந்தைகள் இல்லம் / ஒருங்கிணைந்த வீட்டு வளாகம்  ஆகியவற்றில் 300 சதுர அடி பரப்பளவு கொண்ட இரண்டு அறைகள் அமைப்பதற்கு ரூ.9,25,800/- நிதி உதவி வழங்கப்படுகிறது. தற்போதுள்ள குழந்தைகள் இல்லத்திற்கு தேவையான இடவசதி இருந்தால், அது குழந்தைகள் நலக் குழுவுக்கு வழங்கப்படுகிறது. இருப்பினும், குழந்தைகள் இல்லம் இல்லாத மாவட்டங்களில் அல்லது தற்போதுள்ள குழந்தைகள் இல்லத்தில் குழந்தைகள் நலக் குழுவுக்கு இடமில்லை என்றால், இதற்குப் பொருத்தமான இடங்களை வாடகைக்கு எடுக்க வாத்சல்யா இயக்கத்தின் கீழ் நிதி வழங்கப்படுகிறது. குழந்தைகள் நலக் குழு அதன் அமர்வுகளை ஒரு அறையில் வைத்திருக்கிறது, மற்றொரு அறை குழந்தைகள் மற்றும் அவர்களின் குடும்பங்களுக்கான காத்திருப்பு பகுதியாக பயன்படுத்தப்படுகிறது.
இத்தகவலை மத்திய மகளிர் மற்றும் குழந்தைகள் நலத்துறை அமைச்சர் திருமதி ஸ்மிருதி இரானி மாநிலங்களவையில் எழுத்துப்பூர்வமாக அளித்த பதிலில் தெரிவித்தார்.
ரெயில்வே அமைச்சகம்
ரயில் கவுஷல் விகாஸ் யோஜனாவின் கீழ் முதல் பிரிவில் வெற்றி பெற்ற பயிற்சியாளர்களுக்கு சுய வேலைவாய்ப்பு கருவிகள் மற்றும் சான்றிதழ்கள் வழங்கப்பட்டன
ரயில் கவுஷல் விகாஸ் யோஜனாவின் கீழ் முதல் பிரிவில் வெற்றி பெற்ற பயிற்சியாளர்களுக்கு சுய வேலைவாய்ப்பு கருவிகள் மற்றும் சான்றிதழ்கள் வழங்கும் நிகழ்ச்சிக்கு இந்திய ரயில்வேயின் உற்பத்தி அலகான பனாரஸ் லோகோமோட்டிவ் வொர்க்ஸ், 2021 அக்டோபர் 13 அன்று ஏற்பாடு செய்தது.
பனாரஸ் லோகோமோட்டிவ் வொர்க்ஸ் மூலம் முதல் தொகுதி பயிற்சிக்கு ஏற்பாடு செய்யப்பட்ட 100 மணி நேர பயிற்சித் திட்டத்தின் நிறைவை இது குறிக்கிறது. எலக்ட்ரீஷியன், ஃபிட்டர், மெஷினிஸ்ட் மற்றும் வெல்டர் ஆகிய பிரிவுகளின் கீழ் பயிற்சி அளிக்கப்பட்டது. மொத்தம் 54 பேர் கருவித்தொகுப்பு மற்றும் சான்றிதழ்களைப் பெற்றனர்.
பயிற்சி முடித்தவர்கள் மிகுந்த திருப்தி தெரிவித்துள்ளனர். தங்களின் திறனை மேம்படுத்தவும், தன்னம்பிக்கையை அதிகரிக்கவும் பயிற்சி பயனுள்ளதாக இருந்ததாக அவர்கள் கூறினர்.
ரயில்வே, தகவல் தொடர்பு, மின்னணுவியல் மற்றும் தகவல் தொழில்நுட்ப அமைச்சர் திரு அஷ்வினி வைஷ்னாவால் 2021 செப்டம்பர் 17 அன்று ரயில் கவுஷல் விகாஸ் யோஜனா தொடங்கப்பட்டது. உள்ளூர் இளைஞர்களுக்கு ரயில்வே பயிற்சி நிறுவனங்கள் மூலம் தொழில் சம்பந்தப்பட்ட திறன்களுக்கான நுழைவு நிலை பயிற்சியை வழங்குவதன் மூலம் அதிகாரம் அளிப்பதை இது நோக்கமாக கொண்டுள்ளது.
இந்திய சுதந்திரத்தின் 75 ஆண்டுகளை கொண்டாடும் விடுதலையின் அம்ரித் மகோத்ஸவத்தின் ஒரு பகுதியான இந்த திட்டம், நாட்டின் இளைஞர்களுக்கு நம்பிக்கையை அளிப்பதற்கான பிரதமரின் தொலைநோக்கு பார்வையை முன்னெடுத்துச் செல்ல முயல்கிறது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1763826
ரெயில்வே அமைச்சகம்
ரயில்வே பாதுகாப்புப் படையினர் ஏப்ரல் 2023-ல் மேற்கொண்ட சிறப்பு நடவடிக்கையின் போது 42 சட்டவிரோத பயணச்சீட்டு முன்பதிவு மென்பொருட்கள் முடக்கப்பட்டு அது தொடர்புடைய விற்பனையாளர்கள், வடிவமைப்பாளர்கள் 955 பேர் கைது செய்யப்பட்டனர்
ரயில்வே பாதுகாப்புப் படையினர் ஏப்ரல் 2023-ல் மேற்கொண்ட சிறப்பு நடவடிக்கையின் போது 42 சட்டவிரோத பயணச்சீட்டு முன்பதிவு மென்பொருட்கள் முடக்கப்பட்டு அது தொடர்புடைய விற்பனையாளர்கள், வடிவமைப்பாளர்கள் 955 பேர் கைது செய்யப்பட்டனர்.
ஓடும் ரயில்களின் மீது கற்களை வீசும் சம்பவம் அதிகரித்து வருவது குறித்தும் இது பயணிகளின் பாதுகாப்புக்கு அச்சுறுத்தலை ஏற்படுத்துவது குறித்தும் கருத்தில் கொண்டு ரயில்வே பாதுகாப்பு படையினர் விழிப்புணர்வு பணிகளை மேற்கொண்டு வருகின்றனர். இது தொடர்பாக உள்ளூர், கிராம நிர்வாகிகள், பள்ளிகள், ரயில் பாதையையொட்டிய பகுதிகள், கல்லூரிகள் ஆகிய இடங்களில் கல்வீச்சு விபரீதம் குறித்து எடுத்துரைத்தனர். இது தொடர்பாக செய்தித்தாள்களிலும் அறிக்கையாக அளிக்கப்படுகிறது. பொது மக்களுக்கு துண்டறிக்கைகளும் விநியோகம் செய்யப்பட்டது.
இதுபோன்ற குற்றங்களில் ஈடுபட்டதற்காக 84 பேர் கைது செய்யப்பட்டனர்.
பாதுகாப்பு அமைச்சகம்
சிம்லாவில் உள்ள ராணுவ பயிற்சி கட்டுப்பாட்டு மையத்தை பார்வையிட்டார் ராணுவ தளபதி
சிம்லாவில் உள்ள ராணுவ பயிற்சி கட்டுப்பாட்டு மையத்தை  ராணுவ தளபதி ஜெனரல் எம்எம் நரவானே இன்று பார்வையிட்டார். ராணுவ உத்தி அம்சங்கள், கோட்பாடு திருத்தங்கள், செயல்பாட்டு சவால்கள், தயார்நிலை, தொழில்நுட்பத்தை புகுத்துதல் ஆகியவை குறித்து ராணுவ தளபதியிடம் விளக்கப்பட்டது.
இந்திய ராணுவத்தின் திறனை மேம்படுத்த மேற்கொள்ளப்படும் பல்வேறு நடவடிக்கைகள் குறித்தும் ராணுவ தளபதியிடம் விளக்கப்பட்டது.
இமாச்சலப் பிரதேச ஆளுநர் திரு பண்டாரு தத்தாத்ரேயாவையும், ராணுவ தளபதி ஜெனரல் நரவானே சந்தித்து பரஸ்பர நலன்கள் குறித்து பேச்சுவார்த்தை நடத்தினார்.
அதன்பின் ராணுவத்தினரின் மனைவிகள் நலச்சங்க தலைவியையும் ராணுவ தளபதி சந்தித்து பேசினார். கடந்தாண்டு ஜூன் மாதம் கல்வான் பள்ளத்தாக்கில் உயிர் தியாகம் செய்த வீரர் அங்குஸ் குடும்ப உறுப்பினரிடம் சேனா பதக்கத்தை வழங்கி ராணுவ தளபதி கவுரவித்தார்.
ராணுவத் தளபதி நாளை தில்லி திரும்புகிறார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1730315
அறிவியல் மற்றும் தொழில்நுட்பத்துறை
இந்தியா மற்றும் ஜெர்மனியின் அறிவியல் முக்கியத்துவம் வாய்ந்த துறைகளை சீரமைக்க வேண்டும் : அறிவியல் தொழில்நுட்பத்துறை செயலாளர்
இந்தியா மற்றும் ஜெர்மனியின் அறிவியல் முக்கியத்துவம் வாய்ந்த முன்னுரிமைத் துறைகளை சீரமைக்க வேண்டியது அவசியம் என மத்திய அறிவியல் தொழில்நுட்பத்துறை செயலாளர் டாக்டர் எஸ் சந்திரசேகர் வலியுறுத்தியுள்ளார். மத்திய அறிவியல் தொழில்நுட்பத்துறை மற்றும் ஜெர்மனி ஆராய்ச்சி அறக்கட்டளை இடையே, சர்வதேச ஆராய்ச்சி மற்றும் பயிற்சிக் குழு ஒன்றை அமைப்பதற்காக அண்மையில் தெரிவிக்கப்பட்ட யோசனையை ஊக்குவிப்பது தொடர்பான இணையவழிக் கருத்தரங்கில் பேசிய டாக்டர் சந்திரசேகர் இதனைத் தெரிவித்துள்ளார்.
நீடித்த எரிசக்தி தொழில்நுட்பங்கள், , சுற்றுச்சூழல் மற்றும் தூய்மை தொழில்நுட்பங்கள், உயிரி சார்ந்த பொருளாதாரம், பல்வேறு பயன்பாடுகளுக்கான உயிரி சார்ந்த பொருட்கள், உணவு & வேளாண் தொழில்நுட்பங்கள், குறைந்த செலவில் சுகாதார சேவை  அதிநவீன உற்பத்தி மற்றும் ஒருங்கிணைப்புக்கான செயற்கை நுண்ணறிவு தொழில்நுட்பம் உள்ளிட்டவை முன்னுரிமை துறைகளாக அடையாளம் காணப்பட்டுள்ளன.
இருநாடுகளையும் சேர்ந்த பல்கலைக்கழகங்கள் மற்றும் நிறுவனங்களையும் சேர்ந்த 80-க்கும் மேற்பட்டோர் இந்த இணைய வழிக்கருத்தரங்கில் பங்கேற்றனர்.
மேலும் விவரங்களுக்கு இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1830069
----
(Visitor Counter : 96
பிரதமர் அலுவலகம்
நேரு நினைவு அருங்காட்சியகம் மற்றும் நூலக சங்கத்தின் வருடாந்தர பேரவை கூட்டத்திற்கு பிரதமர் தலைமை தாங்கினார்
நேரு நினைவு அருங்காட்சியகம் மற்றும் நூலக சங்கத்தின் வருடாந்தர பேரவை கூட்டத்திற்கு தலைமை தாங்கிய பிரதமர் திரு நரேந்திர மோடி, இளைஞர்களிடையே ஆராய்ச்சி மற்றும் அறிவாற்றலை ஊக்கப்படுத்தவும், வரலாற்றை மிகவும் சுவையானதாக்கவும் வலியுறுத்தினார். இளைஞர்களிடையே பிரதமர்கள் அருங்காட்சியகத்தை மேலும் பிரபலப்படுத்துவதற்கான வழிவகைகள் பற்றியும் விவாதிக்கப்பட்டது.
ட்விட்டரில் பிரதமர் கூறியிருப்பதாவது;
“நேரு நினைவு அருங்காட்சியகம் மற்றும் நூலக சங்கத்தின் வருடாந்தர பேரவை கூட்டத்திற்கு தலைமை தாங்கிய பிரதமர் திரு நரேந்திர மோடி, இளைஞர்களிடையே ஆராய்ச்சி மற்றும் அறிவாற்றலை ஊக்கப்படுத்தவும், வரலாற்றை மிகவும் சுவையானதாக்கவும் வலியுறுத்தினார். இளைஞர்களிடையே பிரதமர்கள் அருங்காட்சியகத்தை மேலும் பிரபலப்படுத்துவதற்கான வழிவகைகள் பற்றியும் விவாதிக்கப்பட்டது”.
சிறுபான்மையினர் நலன் அமைச்சகம்
சிறுபான்மையின மக்களுக்கு அமல்படுத்தப்பட்டுள்ள திட்டங்கள்
சிறுபான்மையின மக்கள், பொருளாதார அடிப்படையில் நலிவடைந்தவர்கள் உள்ளிட்டவர்களின் நலன் கருத்தி மத்திய அரசு பல்வேறு திட்டங்களை செயல்படுத்தி வருகிறது. இந்தத் திட்டங்கள், திறன் மேம்பாடு மற்றும் தொழில் முனைவோர் அமைச்சகம், ஜவுளித்துறை அமைச்சகம், கலாச்சார அமைச்சகம், மகளிர் மற்றும் குழந்தைகள் நல மேம்பாட்டு அமைச்சகம், கிராமப்புற மேம்பாட்டு அமைச்சகம் ஆகியவற்றின் மூலம் செயல்பட்டு வருகிறது.
குறிப்பாக, சிறுபான்மையினர் நல அமைச்சகம் நாடு முழுவதும் உள்ள பட்டியலிடப்பட்ட 6 சிறுபான்மையின மக்களுக்கு பொருளாதார மற்றும் கல்விச் சார்ந்த அதிகாரமளிப்பதற்காக பல்வேறு திட்டங்களை அமல்படுத்தியுள்ளது. இந்த அமைச்சகத்தின் சார்பில் கடந்த 3 ஆண்டுகளாக அமல்படுத்தப்பட்டுள்ள திட்டங்களில், ப்ரீ மெட்ரிக் கல்வி உதவித்தொகைத் திட்டம், போஸ்ட் மெட்ரிக் கல்வி உதவித்தொகைத் திட்டம், பிரதமரின் விகாஸ் திட்டம் உள்ளிட்டவை இடம்பெற்றுள்ளன.
இந்தத் திட்டங்களில் கல்வி உதவித்தொகை பயனாளிகளின் வங்கிக்கணக்கில் நேரடியாக செலுத்தப்படுகிறது.
இளைஞர் நலன் மற்றும் விளையாட்டு அமைச்சகம்
காமன்வெல்த் விளையாட்டு 2022-ன் 6-ம் நாளில் இந்தியா ஒரு வெள்ளி, 4 வெண்கலப் பதக்கங்களை வென்றுள்ளது
காமன்வெல்த் விளையாட்டு 2022-ன் 6-ம் நாளில் இந்தியா ஒரு வெள்ளி, 4 வெண்கலப் பதக்கங்களை வென்றுள்ளது. லவ்ப்ரீத் சிங் வெண்கலப்பதக்கம் வென்ற பிறகு, ஜூடோ வீராங்கனை துலிக்கா மான், 78 கிலோ எடை பிரிவில் வெள்ளிப்பதக்கத்தையும், ஆடவர் பளு தூக்குதல் 109 கிலோ எடை பிரிவில் குர்தீப் சிங் வெண்கலப்பதக்கத்தையும் வென்றனர். தடகளப் பிரிவின் உயரம் தாண்டுதல் போட்டியில் சவ்ரவ் கோஷல் மற்றும் தேஜஸ்வின் சங்கர் வெண்கலப்பதக்கத்தையும் வென்றனர். இந்த வெற்றியின் மூலம் தடகளப் பிரிவில் இந்தியா முதல் முறையாக பதக்கம் வென்று சாதனைப் படைத்துள்ளது.
காமன்வெல்த் விளையாட்டில் இந்தியா இதுவரை 5 தங்கம், 6 வெள்ளி, 7 வெண்கலம் என மொத்தம் 18 பதக்கங்களை வென்றுள்ளது. பதக்கம் வென்ற வீரர், வீராங்கனைகளுக்கு குடியரசுத் தலைவர் திருமதி திரௌபதி முர்மு, பிரதமர் திரு நரேந்திர மோடி, மத்திய விளையாட்டுத்துறை அமைச்சர் திரு அனுராக் தாக்கூர் மற்றும் நாடு முழுவதும் உள்ள இந்தியர்கள் அனைவர்களும் வாழ்த்துத் தெரிவித்துள்ளனர்.
தேஜஸ்வின் சங்கருக்கு வாழ்த்துத் தெரிவித்து குடியரசுத்தலைவர் திருமதி திரௌபதி முர்மு வெளியிட்டுள்ள ட்விட்டர் பதிவில், வெண்கலப்பதக்கம் வென்றதன் மூலம், காமன்வெல்த் விளையாட்டின் உயரம் தாண்டுதல் பிரிவில் பதக்கம் வென்ற முதல் இந்தியரான தேஜஸ்வின் சங்கர், தமது சிறப்பான திறமையை வெளிப்படுத்தியிருப்பதாகக் குறிப்பிட்டுள்ளார். நாட்டிற்கு பெருமிதம் தேடித்தந்துள்ள அவர், வருங்காலங்களிலும் இது போன்ற வெற்றிகளைக் குவிக்க வாழ்த்துவதாகத் தெரிவித்துள்ளார்.
துலிக்காவுக்கு வாழ்த்துத் தெரிவித்துள்ள குடியரசுத்தலைவர், காமன்வெல்த் ஜூடோ போட்டியில் அபாரத் திறமையை வெளிப்படுத்தி வெள்ளிப்பதக்கம் வென்ற துலிக்கா மானுக்கு தமது பாராட்டுக்கள் என்று கூறியுள்ளார்.
குடியரசுத்தலைவர் வெளியிட்டுள்ள மற்றொரு ட்விட்டர் பதிவில், பளு தூக்குதல் போட்டியில் வெண்கலப்பதக்கம் வென்ற குர்தீப் சிங், சவ்ரவ் கோஷல் ஆகியோருக்கு வாழ்த்துத் தெரிவித்துள்ளார்.
பிரதமர் திரு நரேந்திர மோடி, வெளியிட்டுள்ள ட்விட்டர் பதிவில், காமன்வெல்த் உயரம் தாண்டுதல் போட்டியில் இந்தியாவிற்கு முதலாவது பதக்கத்தை பெற்றுத் தந்த தேஜஸ்வின் சங்கரை, வாழ்த்துவதாக தெரிவித்துள்ளார். இதன் மூலம் வரலாறு படைத்துள்ள அவரது முயற்சிகளால் பெருமிதம் அடைவதுடன், வருங்கால போட்டிகளிலும் அவர் தொடர்ந்து வெற்றியடை வாழ்த்துவதாகவும் தெரிவித்துள்ளார்.
இதே போன்று குர்தீப் சிங், துலிக்கா மான், சவ்ரவ் கோஷல் ஆகியோருக்கும் பிரதமர் வாழ்த்துத் தெரிவித்துள்ளார்.
மத்திய விளையாட்டுத்துறை அமைச்சர் அனுராக் தாக்கூரும் தேஜஸ்வனி சங்கர், குர்தீப், சவ்ரவ் கோஷல் ஆகியோருக்கு வாழ்த்துத் தெரிவித்துள்ளார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1848225
------
(Visitor Counter : 104
சமூக நிதி மற்றும் அதிகாரமளித்தல் அமைச்சகம்
அடையாளப்படுத்தப்பட்ட பழங்குடியின மக்களுக்கான பொருளாதார மேம்பாட்டு திட்டம்: மத்திய அமைச்சர் டாக்டர் வீரேந்திர குமார் தொடக்கம்
அடையாளப்படுத்தப்பட்ட பழங்குடியின மக்களுக்கான பொருளாதார மேம்பாட்டுத் திட்டத்தை மத்திய சமூக நீதி மற்றும் அதிகாரம் அளித்தல் துறை அமைச்சர் டாக்டர் வீரேந்திர குமார் புதுதில்லியில் உள்ள டாக்டர் அம்பேத்கர் சர்வதேச மையத்தில் இன்று தொடங்கி வைத்தார்.
ஐந்தே இன மக்களில் சிலர், பட்டியலினத்திலும் இடம் பெறாமல், அவர்களுக்குரிய சலுகைகளையும் பெறாமல் உள்ளனர். இது போன்ற மக்களுக்கான, பொருளதார மேம்பாட்டுத் திட்டத்தை மத்திய சமூக நீதி மற்றும் அதிகாரம் அளித்தல் துறை தொடங்கியுள்ளது.
இந்நிகழ்ச்சியில் பேசிய மத்திய அமைச்சர் வீரேந்திர குமார், ‘‘இந்தியாவில் நாடோடியாக சுற்றித்திரியும் மக்கள், பொருளாதாரத்தில் மிகவும் மின்தங்கிய நிலையில் உள்ளனர்’’ எனத் தெரிவித்தார். இதற்கு வரலாற்று காரணங்கள் உள்ளன. ஆங்கிலேயர் ஆட்சி காலத்தில் கடந்த 1871ம் ஆண்டு கொண்டுவரப்பட்ட கிரிமினல் பழங்குடியினர் சட்டம் தான் இப்பிரிவு மக்களின் துயரத்துக்கு காரணம். இந்த சமூகங்கள் புறக்கணிக்கப்பட்டன. காலனி அரசின் கொள்கைகள், இந்த மக்களின் வாழ்க்கை மற்றும் வாழ்வாதாரத்தைப் பாதித்தன.
சுதந்திரத்துக்குப்பின்னும், 70 ஆண்டுகளுக்கு மேலாக, திட்டமிடப்பட்ட மேம்பாட்டுத் திட்டங்களால் இவர்கள் பயன் அடையவில்லை. மாநில அரசுகள் வழங்கும் பட்டியலின மக்களுக்கான ஆதரவை இவர்கள் இழந்தனர். இவர்களின் முன்னேற்றத்துக்கு பல முயற்சிகள் மேற்கொள்ளப்படுகின்றன. தே.ஜ.கூட்டணியின் முதல் ஆட்சியின் போது கடந்த 2003ம் ஆண்டு அக்டோபரில் இப்பிரிவு மக்களின் பிரச்னைகளைத் தீர்க்க முதல் ஆணையம் அமைக்கப்பட்டது. கடந்த 2008-ம் ஆண்டு ரென்கி ஆணையம் அமைக்கப்பட்டது. கடந்த 2015-ம் ஆண்டு தேசிய ஆணையம் அமைக்கப்பட்டது. பல மாநிலங்களில் உள்ள அடையாளப்படுத்தப்பட்ட பழங்குடியின மக்களை அடையாளம் கண்டு முறையாக பட்டியலிடும் பணி இந்த ஆணையத்துக்கு வழங்கப்பட்டது. இந்த ஆணையத்தின் பரிந்துறை அடிப்படையில், இந்த மக்களின் மேம்பாடு மற்றும் நல வாரியத்தை மத்திய அரசு கடந்த 2019ம் ஆண்டு அமைத்தது.
அடையாளப்படுத்தப்பட்ட பழங்குடியின மக்களின் பொருளாதார மேம்பாட்டு திட்டம் 4 முக்கிய அம்சங்களுடன் உருவாக்கப்பட்டது .
1. கல்வி மேம்பாடு - இப்பிரிவு மாணவர்கள் சிவில் சர்வீஸ் தேர்வுகள் மற்றும் தொழில் படிப்புகளில் சேருவதற்கான நுழைவுத் தேர்வு எழுத இலவசப் பயிற்சி.
2. பிரதமரின் மக்கள் ஆரோக்கியத் திட்டம் மூலம் சுகாதார காப்பீடு.
3. வருமானத்துக்கு வாழ்வாதார உதவிகள்
4. பிரதமரின் வீட்டு வசதித் திட்டம் மூலம் வீடுகள்.
இத்திட்டம் மூலம் 2021-22ம் ஆண்டிலிருந்து 5 ஆண்டுகளுக்கு ரூ.200 கோடி செலவிடப்படும்.
இத்திட்டத்தின் முக்கிய அம்சமாக இணையதளம் ஒன்றை சமூகநீதித் துறை உருவாக்கியுள்ளது. இந்த இணையதளம் மூலம் நாடோடி மக்கள் தங்களைப் பதிவு செய்து கொள்ளலாம். இந்த இணையதளம் விண்ணப்பதாரர்களின் நிகழ்நேர தகவல்களை தெரிவிக்கும். இப்பிரிவுப் பயனாளிகளுக்குான பணம், அவர்களது வங்கி கணக்கில் நேரடியாக செலுத்தப்படும்.
நாடோடி மக்களின் மேப்பாட்டில் மத்திய அரசு உறுதியுடன் உள்ளதாகவும் மத்திய அமைச்சர் திரு வீரேந்திர குமார் தெரிவித்தார்.
மேலும் விவரங்களுக்கு கீழ்கண்ட ஆங்கிலச் செய்தி குறிப்பை காணவும்: https://pib.gov.in/PressReleasePage.aspx?PRID=1798792
பிரதமர் அலுவலகம்
விளையாட்டு குறித்து தமிழ்நாட்டு இளைஞர்களை ஊக்குவித்த கே.சி.கணபதி, வருண் தாக்கருக்கு பிரதமர் பாராட்டு
“சாம்பியன்களுடன் சந்திப்பு” இயக்கத்த்தின் கீழ் விளையாட்டு மற்றும் உடற்பயிற்ச்சி குறித்து தமிழ்நாட்டு இளைஞர்களை ஊக்குவித்த கே.சி.கணபதி மற்றும் வருண் தாக்கருக்கு பிரதமர் திரு. நரேந்திர மோடி பாராட்டு தெரிவித்துள்ளார்.
இந்த சந்திப்பு குறித்து தமிழக பத்திரிக்கை தகவல் அலுவலகம் பதிவு செய்திருந்த டுவிட்டருக்கு தனது பதில் டுவிட்டில் பிரதமர் கூறியிருப்பதாவது:
“கே.சி.கணபதி மற்றும் வருண் தாக்கர் ஆகியோரின் அற்புதமான இந்த செயல் தமிழ்நாட்டின் திறமையான இளைஞர்களை ஊக்குவிக்கும்.
இத்தகைய முயற்சிகள் விளையாட்டு மற்றும் உடல்நலம் தொடர்பான விஷயங்கள் குறித்த விழிப்புணர்வை அதிகரிக்கும் என நம்புகிறேன்.”, என்று கூறியுள்ளார்.
(
பழங்குடியினர் நலத்துறை அமைச்சகம்
டி.ஜி.டி மற்றும் விடுதிக் காப்பாளர் பணிக்கான 6329 காலிப் பணியிடங்களை நிரப்ப ஈ.எம்.ஆர்.எஸ் பணியாளர் தெரிவுத் தேர்வு  -2023 க்கான அறிவிப்பை நெஸ்ட்ஸ் வெளியிட்டுள்ளது
பழங்குடியினர் நல அமைச்சகத்தின் கீழ் உள்ள தன்னாட்சி அமைப்பான பழங்குடி மாணவர்களுக்கான தேசியக் கல்வி சங்கம்  ஈ.எம்.ஆர்.எஸ்களுக்கான ஆசிரியர் மற்றும் ஆசிரியர் அல்லாத ஊழியர்களுக்கு ஆட்சேர்ப்பு இயக்கத்தை நடத்தி வருகிறது. டி.ஜி.டி மற்றும் விடுதி காப்பாளர் பதவிக்கான 6329 காலிப் பணியிடங்களை நிரப்புவதற்கான ஈ.எம்.ஆர்.எஸ் பணியாளர் தெரிவுத் தேர்வு  -2023 க்கான அறிவிப்பை நெஸ்ட்ஸ் வெளியிட்டுள்ளது.
இதன் மூலம் ஈ.எம்.ஆர்.எஸ்.களில் தரமான மனித வளம் நிலைநிறுத்தப்பட்டு, ஈ.எம்.ஆர்.எஸ்.களில் கல்வித் தரத்தை உயர்த்த முடியும்.
இதற்கான விண்ணப்ப நடைமுறை 19.07.2023-ல் தொடங்கியது.
சி.பி.எஸ்.இ.யுடன் இணைந்து நெஸ்ட்ஸ் இ.எஸ்.இ -2023-ஐ "ஓ.எம்.ஆர் அடிப்படையிலான " முறையில் நடத்துகிறது, இது ஈ.எம்.ஆர்.எஸ்ஸில் ஆசிரியர்  மற்றும் ஆசிரியர் அல்லாத ஊழியர்களின்  காலிப் பணியிடங்களை நிரப்புகிறது:
பதவி காலியிடங்கள்
டி ஜி டி 5660
விடுதிக் காப்பாளர் 669
மொத்தம் 6329
இணையதள விண்ணப்பங்களின் விரிவான நடைமுறை, தகுதி அளவுகோல்கள் மற்றும் ஒவ்வொரு பதவிக்கும் பாடத்திட்டத்துடன் பிற விவரங்கள் emrs.tribal.gov.in. என்ற வலைதளத்தில் கிடைக்கின்றன.
மாநிலங்கள் / யூனியன் பிரதேசங்களில் உள்ள ஈ.எம்.ஆர்.எஸ்.களில் காலியாக உள்ள பணியிடங்களை நிரப்புவதற்காக ஆட்சேர்ப்பு நடைமுறை தொடங்கப்பட்டுள்ளது. விண்ணப்பங்களைப் பெறுவதற்கான இணையதளம் 19.07.2023 முதல் 18.08.2023 வரை செயல்பாட்டில் இருக்கும்.
ஈ.எம்.ஆர்.எஸ் என்பது பழங்குடியின மாணவர்களுக்குக் குடியிருப்பு அமைப்பில் தரமான கல்வியை வழங்குவதற்கான பழங்குடியினர் விவகார அமைச்சகத்தின் முக்கியத் தலையீடாகும்.
சுகாதாரம் மற்றும் குடும்ப நலத்துறை அமைச்சகம்
மாநிலங்கள் / யூனியன் பிரதேசங்களுக்கு 169.73 கோடிக்கும் மேற்பட்ட தடுப்பூசி டோஸ்கள் வழங்கப்பட்டுள்ளன
மாநிலங்கள் மற்றும் யூனியன் பிரதேசங்களுக்கு இதுவரை, 169.73 கோடிக்கும் மேற்பட்ட  தடுப்பூசி டோஸ்கள் மத்திய அரசு மூலம் இலவசமாகவும் மற்றும் மாநிலங்களின் நேரடி கொள்முதல் மூலமும் வழங்கப்பட்டுள்ளன.
மாநிலங்கள் மற்றும் யூனியன் பிரதேசங்களிடம் 12.05 கோடிக்கும் மேற்பட்ட  தடுப்பூசி டோஸ்கள் இன்னமும் இருப்பில் உள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1797467
புதிய மற்றும் புதுப்பிக்கத்தக்க எரிசக்தி அமைச்சகம்
மாநிலங்கள், யூனியன் பிரதேசங்களின் எரிசக்தித் துறை அமைச்சர்களின் இரண்டு நாள் மாநாடு: உதய்பூரில் நாளை துவக்கம்
அனைத்து மாநிலங்கள் மற்றும் யூனியன் பிரதேசங்களின் எரிசக்தி, புதிய மற்றும் புதுப்பிக்கத்தக்க எரிசக்தித் துறை அமைச்சர்களின் இரண்டு நாள் மாநாடு ராஜஸ்தான் மாநிலம் உதய்பூரில் அக்டோபர் 14  மற்றும் 15-ஆம் தேதிகளில் நடைபெற உள்ளது. மத்திய எரிசக்தி, புதிய மற்றும் புதுப்பிக்கத்தக்க எரிசக்தித் துறை அமைச்சர் திரு ஆர். கே. சிங் நாளை மாநாட்டைத் தொடங்கி வைப்பார். ராஜஸ்தான் மாநில முதல்வர் திரு அசோக் கெலாட், மத்திய எரிசக்தி மற்றும் கனரக தொழில்கள் துறை இணையமைச்சர் திரு கிருஷன் பால் குர்ஜர், மத்திய புதிய மற்றும் புதுப்பிக்கத்தக்க எரிசக்தி, உரங்கள் மற்றும் ரசாயனத் துறை இணையமைச்சர் திரு பகவாந்த் கூபா ஆகியோருடன் மாநிலங்கள் மற்றும் யூனியன் பிரதேசங்களின் எரிசக்தி, புதிய மற்றும் புதுப்பிக்கத்தக்க எரிசக்தித்துறை அமைச்சர்கள், செயலாளர்கள் உள்ளிட்டோர் மாநாட்டில் கலந்து கொள்வார்கள். இவர்களுடன், அமைச்சகங்களின் உயர் அதிகாரிகளும், எரிசக்தித் துறையில் இயங்கும் பொதுத்துறை நிறுவனங்களின் தலைவர்களும் இதில் பங்கேற்பார்கள்.
மின்சார உற்பத்தி நிறுவனங்களின் நம்பகத்தன்மை, திறன்மிகு கணக்கீடு, புதுப்பிக்கத்தக்க எரிசக்தியும் சேமிப்பும், எரிசக்தித் துறை சீர்திருத்தங்கள், உரிய நேரத்தில் முதலீடு செய்வதன் வாயிலாக 24 மணி நேரமும் மின்சார விநியோகத்தை உறுதி செய்தல், மின்சார நுகர்வோரின் உரிமைகள், 2030-ஆம் ஆண்டில் எரிசக்தி அமைப்புமுறை, எரிசக்தி பாதுகாப்பு போன்ற விஷயங்கள் குறித்து மாநாட்டில் விவாதிக்கப்படும்.
எரிசக்தி அமைச்சகத்தின் கீழ் இயங்கும் எரிசக்தி நிதி கழகத்தின் 2020-21 நிதி ஆண்டிற்கான எரிசக்தி நிறுவனங்களின் செயல்திறன் குறித்த அறிக்கை நிகழ்ச்சியில் வெளியிடப்படும்.